‘‘શું વાત કરો છો કંથક જી. સાહેબની પણ લાખ ઇચ્છા એમ ? એવું બને નહીં. અહીં ભારતમાં તો સાહેબની ઇચ્છા એ જાણે સર્વોપરી આદેશ છે. સાહેબની ઇચ્છા તો શું પણ સૂચન પણ આદેશ માનવામાં આવે છે. આવું સૂચન જેને મળે એ પોતાની જાતને ધન્ય ધન્ય સમજે છે. એટલે સાહેબની ઇચ્છા હોય તેમ છતાં પણ તમારું ભારત આવવાનું શક્ય બને નહીં એવું બને નહીં. હા, પણ ક્યારેક ક્યારેક અમારા સાહેબને તેમની ઇચ્છાઓ પૂરી કરવામાં નહેરુ અને બીજા લોકો નડી જાય છે ખરા. ’’